Пешаходная экскурсія па гістарычнай частцы Вільні пачынаецца ад Вострай Брамы — найважнейшага помніка гісторыі і архітэктуры Вільні, адзінай уцалелай брамы гарадской сцяны, якая захавалася з 16 ст. Побач з ёй капліца з цудадзейным абразам Маці Божай Вострабрамскай, Маці Міласэрнасці, якую лічаць святой як каталікі, так і праваслаўныя, беларусы, палякі, літоўцы.